11.12.2018 klo 8:13
Pihla Viitala nähdään Ivalo-sarjan pääosassa.
Pihla Viitala kertoo roolistaan Ivalo-sarjassa.
Viime syksynä ympäri maailmaa levinnyt #metoo -kampanja on ravistellut koko maailmaa, erityisesti viihdemaailmaa, kun useita, joskus pitkäänkin vaiettuja väärinkäytöksiä on paljastunut ja ihmiset ovat rohkaistuneet puhumaan.
Pihla Viitala kuuluu niihin näyttelijöihin, jotka täällä Suomessa ovat ottaneet kantaa ja kertoneet ikävistä kokemuksistaan, joihin ovat urallaan joutuneet.
#Metoo on asia, jota käsiteltiin myös Ivalo-sarjan kuvauksissa viime talvena.
– Se on aihe, joka koskee kaikkia, joten totta kai siitä puhuttiin, Viitala kertoi Iltalehdelle.
#Metoo on vaikuttanut myös aivan konkreettisesti televisio- ja elokuvaprojekteihin.
– Sopimuksiin on tullut tietynlaisia aiheeseen viittaavia säännöksiä ja kohtia. On silti hyvä muistaa, että suurin osa projekteista tapahtuu ihanassa yhteisymmärryksessä. Ilmapiiri on hyvä, jos se on hyvä. Ivalossa se oli sitä.
Viitala arvostaa sitä kaikkea hyvää, mitä #metoo on tuonut mukanaan. Sitä, miten ihmiset kuuntelevat toisiaan ja ottavat toisensa huomioon.
–On tullut velvollisuus puuttua väärinkäytöksiin, jos sellaista huomaa. Enää väärinkäytöksiä ei voi vain ohittaa.
–Vaikka kaikenlaista vihapuhetta tuleekin niskaan ja vaikka välillä uuvuttaa, niin #metoo on ollut ehdottomasti kaiken arvoista. Ja sitä vihapuhetta oli jo ennen #metoo’ta
Pihla Viitalan ensi vuoden alku on täynnä töitä, kun hän kuvaa kansainvälsitä sarjaa ja Karppi saa jatkoa. Pete Anikari
Ivalo-sarjaa kuvattiin nimensä mukaisesti Ivalossa ja muualla Lapissa. Lämpötila painui välillä jopa neljäänkymmeneen pakkasasteeseen.
–Mä onnistuin välttämään ne kylmimmät päivät. Olin ensimmäistä kertaa noin pohjoisessa. Pääsin näkemään revontulia ja laskemaan maailman pisintä, aivan ihanaa pulkkamäkeä. Se viisi kilometriä pitkä pulkkamäki oli kuin lapsuuden unelma, kun se vain jatkui ja jatkui.
Viitalan rinnalla Ivalo-sarjassa näyttelee Iina Kuustonen.
–Oli ihanaa näytellä Iinan kanssa. Meidän edellisestä pidemmästä kuvauksesta on aikaa jo 12 vuotta. Opiskelimme Teatterikorkeakoulussa samaan aikaan ja olemme ystäviä.
Viitala ja Kuustonen näyttelevät Ivalossa sisaruksia.
Ivalon muissa keskeisissä rooleissa näyttelevät Jari Virman, Janne Kataja, Taneli Mäkelä, Kari Ketonen, Susanna Haavisto ja Maria Ylipää. Lisäksi sarjassa nähdään muun muassa Mikko Leppilampi, Inka Kallén ja Kari Hietalahti.
Ensi viikolla äitiyslomalle jäävä Iina Kuustonen näyttelee Ivalossa poliisia. Pete Anikari
Ivalo nähdään Elisa Viihteellä 21. joulukuuta alkaen.
Iina Kuustonen muutti kolmeksi kuukaudeksi perheen kanssa Lappiin: ”Mulla oli viisi kerrosta vaatteita” Erikoislääkäri ESS:n mielipidekirjoituksessa: ”Työpaikkojen ilmapiirit kohenisivat, jos otettaisiin käyttöön kaikille sallittu ystävällinen taputtelu peffalle”Katso uuden kotimaisen Ivalo-jännityssarjan traileri - pääosassa Iina Kuustonen poliisina: ”Treenasin vuoden ajan kestävyyttä”Pihla Viitala ja puoliso Alex jakoivat helliä kosketuksia Iltalehden haastattelussa – naureskelivat kielten sekamelskalle perheessään